Joukkueen tiedote 4.8.

Neljäs leiripäivä on startannut Korean jamboreella. Leiriläiset ovat päässeet osallistumaan ensimmäisiin ohjelmalaaksoihin ja tutustumaan leirialueeseen. Ohjelmalaaksojen lisäksi leirialueelta löytyy eri maiden näyttelyitä ja toimistoja, joihin on mahdollista tutustua ja suorittaa erilaisia aktiviteettejä.  
  
Päivät ovat olleet kuumia ja aurinkoisia. Osallistujia muistutetaan aktiivisesti huolehtimaan jaksamisestaan, juomaan ja syömään riittävästi ja vetäytymään varjoon. Perjantaina 4.8. leirialueen ohjelma-aktiviteetit suljettiin kuuman päivän vuoksi. Leirialueen ulkopuoliset ohjelmat ja leirialueen ohjelmat, joissa on ilmastointi, jatkuivat tänään normaalisti. Leiriläiset ovat päässeet tänään kuitenkin tutustumaan food house -alueeseen sekä eri maiden näyttelyihin.  
  
Tänään leirialueella on aloitettu monenlaisten jäähdykkeiden, kuten jäädytetyt veden, jäätelön ja elektrolyyttijauheen jako. Myös ruoka-annosten kokoa on kasvatettu. Lisäksi leirialueelta löytyy ilmastoituja busseja, joihin voi vetäytyä viilentymään, ja alueelta löytyy useita suojattuja käytäviä, joista löytyy varjoa ja vesisumua. Lippukuntien leirialueelle pystytetään lisää varjoja ja suojaa auringolta.  
  
Viimeisten päivien aikana leirialue on kehittynyt leirin päästessä vauhtiin. Leirialueella on ollut haasteita riittävän wc-kapasiteetin kanssa ja lisäksi käsienpesupaikkoja ja roskiksia on tarvittu isolle leirialueelle lisää. Leirialueen kehityksestä on keskusteltu aktiivisesti eri maiden joukkueiden kesken ja korean leiriorganisaatio on tehnyt kovasti töitä asian eteen. Alueelle on mm. tuotu tänään lisää WC - ja suihkukontteja ja alueen siivousta on tehostettu. Lisää kehitystä tarvitaan edelleen, mutta asiat näyttävät etenevän hyvällä tahdilla ja leirin hygieniatasoa on nostettu ja tullaan nostamaan edelleen.  
  
Eri maiden joukkueiden johdot ja järjestelijätahot Korean leiriorganisaatio, Korean valtio sekä maailman partiojärjestö (WOSM) kokoontuvat päivittäin jatkamaan keskustelua ja ratkaisemaan nousevia haasteita.  
  
Jamboreeterveisin,  
Joukkueen johto